Vilniaus Švč. Mergelės Marijos Ėmimo į dangų bažnyčia

Vilniaus Švč. Mergelės Marijos Ėmimo į dangų bažnyčia (arba Vilniaus pranciškonų bažnyčia) – neparapinė bažnyčia Vilniaus senamiestyje, priklausanti pranciškonams. Kultūros paveldo objektas Nr. 25024. Mišios laikomos lenkų ir lietuvių kalbomis. Šventoriuje stovi Suzinų koplyčia-mauzoliejus. Priskirta Vilniaus šv. Mikalojaus parapijai.

 Istorija 

Pranciškonų bažnyčia – vienas seniausių miesto statinių, jo istorija siekia XIV a. Bažnyčia gotikinė, bet XVIII a. ji įgijo ir baroko formų.

1812 m. bažnyčia buvo apgriauta, joje įrengtas grūdų sandėlis. Vėliau ji buvo paversta archyvu ir tik XX a. pradžioje grąžinta pranciškonams.

Sovietmečiu bažnyčia buvo paversta Lietuvos SSR Vidaus reikalų ministerijos archyvu.

Atkūrus nepriklausomybę, 1998 m. liepos 5 d. bažnyčia grąžinta tikintiesiems ir yra restauruojama. Neseniai joje atidengta stebuklinga laikoma Švč. Mergelės Marijos (Baltosios Dievo Motinos) statula.

2013 m. Lietuvos Aukščiausiasis Teismas priėmė nutarimą,Civilinė byla Nr. 3K-3-8/2013, Lietuvos Aukščiausiasis Teismas  kuriuo grąžino šalia bažnyčios stovinčius vienuolyno pastatus valstybei, o ši 2017 m. juos perdavė pranciškonų konventualų ordinui.Po 9 metų bylinėjimosi pranciškonų vienuolynas grąžintas valstybei  Šis sprendimas susilaukė kritikos,S. Skvernelis Pranciškonų vienuolyną Vilniaus senamiestyje atiduoda lenkų vienuoliams  kadangi Vyriausybė grąžino ne Lietuvos, o Lenkijoje veikiančiam ordinui, kuris šiuos pastatus nuosavybės teise įgijo tik 1938 m., t. y. faktinės Lenkijos okupacijos sąlygomis be Lietuvos Vyriausybės žinios ir nesprendžiant Lietuvos teismams.

 Bažnyčios ir vienuolyno vaizdai

 Šaltiniai 

 Nuorodos 

 Vyskupijos informacija
 Vilniaus pranciškonų (Mažesniųjų brolių konventualų) vienuolynas ir Švč. Mergelės Marijos Dievo Motinos Ėmimo į dangų bažnyčia 

Kategorija:Gotikos architektūra Lietuvoje
Kategorija:Vilniaus bažnyčios
Kategorija:Lietuvos pranciškonų vienuolynai
Kategorija:Lietuvos kultūros vertybės: bažnyčios